မေထက်လူ

မေထက်လူ (၂၈ ဇန်နဝါရီ ၂၀၀၃ မွေးဖွား) သည် မြန်မာအမျိုးသမီး ဘောလုံးသမားတစ်ဦးဖြစ်ပြီး အမေရိကန်အမျိုးသမီးဘောလုံးကလပ် Semi-Pro အသင်းဖြစ်သော SFV FC Women အသင်းတွင် ကစားနေပြီး မြန်မာ့လက်ရွေးစင်အမျိုးသမီးအသင်းတွင်လည်း တိုက်စစ်မှူးအဖြစ် ပါဝင်ကစားနေသည်။

 ဘဝအစ 
မေထက်လူသည် ဘားအံမြို့တွင် မွေးဖွားခဲ့ပြီး ငယ်စဉ်တည်းက ရန်ကုန်မြို့သို့ ပြောင်းရွှေ့ခဲ့ပြီး ရန်ကုန်တွင် ကြီးပြင်းခဲ့သည်။ မွေးချင်းမောင်နှစ်မ ၃ ယောက်အနက် အငယ်ဆုံးသမီးဖြစ်သည်။

 လူငယ်ကစားသမားဘဝ 
မေထက်လူသည် ငယ်စဉ်တည်းက ကျောင်းအားကစားဘောလုံးပွဲများတွင် ပါဝင်ကစားခဲ့ပြီး မြန်မာယူ-၁၆၊ ယူ-၁၉ အမျိုးသမီးလူငယ်လက်ရွေးစင်အသင်းများတွင် ပါဝင်ကစားခဲ့သည်။

၂၀၂၂ ခုနှစ်တွင် အမေရိကန်နိုင်ငံသို့ ပြောင်းရွှေ့ပြီး Los Angeles Pierce College ကျောင်း၏ ကောလိပ်အသင်းဖြစ်သော LA Pierce Women's Soccer အသင်းတွင် ပါဝင်ကစားခဲ့သည်။

 ကလပ်ကစားသမားဘဝ 
၂၀၂၃ ခုနှစ်တွင် မြန်မာအမျိုးသမီးဘောလုံးကလပ် ISPE Women အသင်းတွင် ကာလတို ပါဝင်ကစားခဲ့ပြီး၊ ၂၀၂၅ ခုနှစ် သြဂုတ်လတွင် ဒုတိယကြိမ် ကာလတိုအငှားကစားသမားအဖြစ် ပါဝင်ကစားခဲ့ပြီး 2026 AFC Women's Asian Cup Qualification ခြေစစ်ပြိုင်ပွဲတွင် ခြေစစ်ပွဲအောင်မြင်ခဲ့သည်။

အမေရိကန်အမျိုးသမီးဘောလုံးကလပ် Semi-Pro အသင်းများဖြစ်သော LAFC SoCal Women သို့ ၂၀၂၄ ခုနှစ်တွင် ကစားခဲ့ပြီး၊ လက်ရှိအသင်းဖြစ်တဲ့ SFV FC Women အသင်းသို့ ၂၀၂၅ ခုနှစ်တွင် ပြောင်းရွှေ့ကစားလျက်ရှိသည်။

 နိုင်ငံလက်ရွေးစင်ကစားသမားဘဝ 
၂၀၂၅ ခုနှစ် ဖေဖော်ဝါရီလ၊ နီပေါနိုင်ငံတွင် ကျင်းပခဲ့သော Vianet International Women's Championship 2025 လေးနိုင်ငံဖိတ်ခေါ်ပြိုင်ပွဲတွင် နိုင်ငံလက်ရွေးစင်အမျိုးသမီးအသင်းကြီးအတွက် ပွဲဦးထွက်ကစားခွင့်ရခဲ့ပြီး ချန်ပီယံဆုဖလားရရှိခဲ့သည်။

၂၀၂၅ ခုနှစ် ဇူလိူင်လ၊ မြန်မာနိုင်ငံအိမ်ရှင်အဖြစ် ကျင်းပခဲ့သော 2026 AFC Women's Asian Cup Qualification ခြေစစ်ပြိုင်ပွဲတွင် ပါဝင်ကစားခဲ့ပြီး ခြေစစ်ပွဲ မအောင်မြင်ခဲ့ပေ။

၂၀၂၅ ခုနှစ် ဩဂုတ်လ၊ ဗီယက်နမ်နိုင်ငံတွင် ကျင်းပခဲ့သော ASEAN Women's Championship (MSIG Serenity Cup 2025) ပြိုင်ပွဲတွင် ပါဝင်ကစားခဲ့ပြီး ဒုတိယဆုရရှိခဲ့သည်။

 ကိုးကား 

ကဏ္ဍ:၂၀၀၃ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ အမျိုးသမီး အားကစားသမားများ